**போகி** (*Bhogi*) தமிழ் நாட்காட்டியில் மார்கழி மாதத்தின் கடைசி நாளன்று அதாவது பொங்கல் திருநாளின் முதல்நாள், இந்தியாவில் கொண்டாடுகின்ற பண்டிகை ஆகும். கிரிகோரியன் நாட்காட்டியின்படி வழக்கமாக இப்பண்டிகை சனவரி 13 ஆம் நாளிலும், சில ஆண்டுகளில் சனவரி 14 ஆம் நாளிலும் வரும். பரவலாக போகிப் பண்டிகை  தமிழ்நாடு, கர்நாடகா ஆந்திரப் பிரதேசம் மற்றும் தெலுங்கானா மாநிலங்களில் கொண்டாடப்படுகிறது.

போகியன்று, வீட்டின் கூரையில் செருகப்படும் பூலாப்பூ, வேப்பிலை, ஆவாரம்பூ
இந்த நாள் 'பழையன கழித்து, புதியன புகவிடும்' நாளாகக் கருதப்படுகிறது. பழையவற்றையும், பயனற்றவையும் விட்டெறியும் நாளாகக் கருதப்படுகிறது. பழந்துயரங்களை அழித்துப் போக்கும் இப்பண்டிகையைப் "போக்கி" என்றனர். அந்தச் சொல் நாளடைவில் மருவி "போகி' என்றாகிவிட்டது.

வீட்டில் உள்ள பழைய மற்றும் தேவையில்லாத பொருட்களை புறக்கணித்து வீட்டில் புதியன வந்து புகுதல் வேண்டும் என்ற நம்பிக்கையில் மக்கள் போகிப் பண்டிகையைக் கொண்டாடுகிறார்கள். அன்றைய நாள், வீட்டில் தேங்கிப் போயிருக்கும் குப்பைகள் தேவையற்ற பொருட்கள் அப்புறப்படுத்தப்பட்டு வீடு சுத்தமாக்கப்படும்.

இவற்றோடு பழைய பழக்கங்கள், ஒழுக்கக் கேடுகள், உறவுகளிடம் ஏற்பட்ட மனக்கசப்புகள் போன்ற வேண்டத்தகாத எண்ணங்களையும் "ருத்ர கீதை ஞான யக்ஞம்" என அழைக்கப்படும் அக்னி குண்டத்தில் எறிந்து பொசுக்கி வீட்டை மட்டுமல்ல மனதில் இருக்கும் தீய எண்ணங்களையும், தவறான எண்ணங்களையும் நீக்க வேண்டும் என்பது இதில் உள்ள தத்துவமாகும். பல்வேறு தெய்வீகக் குணங்களை தூண்டுவதன் மூலம் ஆன்மாவை உணர்தல், ஆன்மாவை தூய்மையாக்குதல் போன்ற செயல்பாடுகளை இப்பண்டிகை பிரதிபலிக்கிறது. பெரும் பொங்கல், மகர சங்கராந்தி மற்றும் லோரி எனப்படும் பண்டிகைக்கு முந்தைய நாளில் போகிப்பண்டிகை கொண்டாடப்படுகிறது.

இதையொட்டியே பொங்கலுக்கு முன் வீட்டிற்கு புது வர்ணம் பூசி கோலம் இட்டு அழகுபடுத்துவது வழக்கம்.

தைப்பொங்கல் பண்டிகையானது, இரவு நேரம் அதிகமுள்ள கார்காலமான ஐப்பசி, கார்த்திகை, மார்கழி மாதங்கள் முடிந்து, பகல் அதிகமுள்ள தை மாதம் பிறப்பதை வரவேற்கும் பண்டிகையாக கொண்டாடப்படுகிறது. உலகின் உயிர்களுக்கு வாழ்வு அளிக்கும் சூரியனை போற்றுவதாகவும், பண்டிகை அமைகிறது. மார்கழி 30, போகி பண்டிகை ஆனாது, இருளின் ஆதிக்கம் நிறைவடைந்து, ஒளியின் ஆட்சி துவங்குவதை கொண்டாடும் விதமாக அமைகிறது. கடந்த காலத்தின் பழமைகளை, துயரங்களை தீயிட்டு எரித்து விட்டு, "*தை பிறந்தால் வழி பிறக்கும்*" என்ற நம்பிக்கையுடன், புதிய அனுபவங்களுக்கு மகிழ்ச்சியான மனதுடன் தயாராக வலியுறுத்துவதாக மார்கழி கடைசி நாளை போகி பண்டிகை அமைகிறது.

### காப்பு கட்டு

காப்புக் கட்டு
காப்புக் கட்டு
போகி நாளில், கொங்கு பகுதிகளில் காப்புக் கட்டு நிகழ்வு கடைப்படிக்கப்படுகிறது. சுத்தம் செய்து, மெழுகி, புது வர்ணம் தீட்டிய வீடுகளின் வாயிலில் மாவிலைத் தோரணம் கட்டி, குடியிருப்பு பகுதி மற்றும் வீடுகளின் கூரைகளில் ஆவராம்பூ, பூளைப்பூ (சிறுகண்பீளை, கற்பேதி, கண்பீளை, சிறுபீளை, கண்ணுப்பூளை) மற்றும் வேப்பிலை கொத்துக்களை செருகி வைப்பதே, காப்புக் கட்டு சடங்கு.

காப்புக் கட்டுக்கு பயன்படுத்தப்படும் மூன்று இலை, தழை, பூக்கள் மருத்துவ குணம் மிக்க நுண்ணுயிர்க்கொல்லி ஆகும். கொங்கு நாடு புவியியல் படி, சூரியனின் ஆதிக்கம் அதிகரிக்கும் பருவம் துவங்கும் போது, வெப்பம் சார்ந்த அம்மை போன்ற நோய்கள், சிறுநீரகம் கல் அடைப்பு, உயர் இரத்த சர்க்கரை அளவு உள்ளிட்ட நோய்களில் இருந்து காக்கும் வேப்பிலை, மாவிலை, பூளைப்பூ மற்றும் ஆவாரம்பூ காப்பாக அமைகிறது. எனவே இது "காப்பு கட்டு" என்று அழைக்கப்படுகிறது.

### நிலைப்பொங்கல்

போகி அன்று, வைகறையில் 'நிலைப்பொங்கல்' நிகழ்வுறும். வீட்டின் முன்வாயில் நிலைக்குப் மஞ்சள் பூசி, திலகமிட்டு, தோகை விரிந்த கரும்பொன்றைச் சாத்தி நிற்கச் செய்து வாழைப்பழம், வெற்றிலை, பாக்கு, குங்குமம் வைத்து, தேங்காய் உடைத்து, கற்பூரம் காட்டி இல்லுறை தெய்வத்தை வணங்குவர். சிறு மணித்துளிகளில் இது முடிவுறும். இதைக் குடும்பத்தலைவி நடத்துவார்.

போகிப் பண்டிகையின் போது போளி, வடை, பாயசம், மொச்சை, சிறுதானியங்கள், பருப்பு வகைகள் போன்றவை இறைவனுக்கு படைக்கப்படும்.

மேற்கோள்கள்
-----------

1. ↑  "About Bhogi Pongal - First Day of Pongal Festival" இம் மூலத்தில் இருந்து 2016-01-13 அன்று. பரணிடப்பட்டது.. .
2. ↑  "Pongal Bhogi". *Hindustan Times*. .
3. ↑  ஆர்.குமரேசன். "காப்புக் கட்டு என்பது வெறும் சடங்கல்ல... ஆதித் தமிழனின் மருத்துவ அறிவு!" (in ta). .
4. ↑   Post Jagran Article 15 01 2014
5. ↑  "KUTV". *குளிர்கால சங்கிராந்தி (Winter Solstice). நீண்ட பகல் மற்றும் குறுகிய இரவுகளை வரவேற்கிற திருவிழா*. .

வெளியிணைப்புகள்
---------------

* தரும் பொங்கல் திருநாள்! மங்கலம் தரும் பொங்கல் திருநாள், தினமணி
* திண்ணை கட்டுரை

| * பா
* உ
* தொ
இந்து சமய விழாக்கள் |
| --- |
| முக்கிய விழாக்கள் | 
* சத் பூசை
* தீபாவளி (பௌ-பீஜ்)
* ஹோலி
* வசந்த பஞ்சமி
* விநாயக சதுர்த்தி
* ஹனுமான் ஜெயந்தி
* நரசிம்ம ஜெயந்தி
* இராம நவமி
* கிருஷ்ண ஜெயந்தி
* மகா சிவராத்திரி
* மகர சங்கிராந்தி
* ஆயுத பூஜை
* நவராத்திரி நோன்பு (விஜயதசமி)
* ஓணம்
* தைப்பொங்கல் (போகி
* மாட்டுப் பொங்கல்
* காணும் பொங்கல்)
* தைப்பூசம்
* பங்குனி உத்தரம்
* ரத யாத்திரை
* சித்திரைத் திருவிழா
* கோவர்தனன் பூஜை

 | Hindu Om |
| வட்டார புத்தாண்டுகள் | 
* குடீ பாடவா (மராத்தி, கொங்கனி)
* தமிழ்ப் புத்தாண்டு (தமிழர்)
* உகாதி (தெலுகு, கன்னடர்)
* விஷூ (மலையாளி)

 |
| திருநாட்கள் | 
* அட்சய திருதியை
* ஆடிச் செவ்வாய்
* ஆடிப் பூரம்
* தை அமாவாசை
* ஆடி அமாவாசை
* மகாளய அமாவாசை
* ஆவணி சதுர்த்தி
* ஆவணி மூலம்
* ஆனி உத்தரம்
* மகாளய அமாவாசை
* ஏகாதசி (விரதம்)
* கந்த சஷ்டி
* கர்வா சௌத்
* கார்த்திகை விளக்கீடு
* கும்பமேளா
* கேதாரகௌரி விரதம்
* சித்திரா பௌர்ணமி
* சித்திரைப் பரணி
* திருவாதிரை நோன்பு
* திருவெம்பாவை நோன்பு
* பாவை நோன்பு
* தைப்பூசம்
* பங்குனித் திங்கள்
* பங்குனி உத்தரம்
* பிரதோஷ விரதம்
* புரட்டாதிச் சனி
* மாசி மகம்
* மார்கழி உற்சவம்
* மார்கழி நோன்பு
* ரக்ஷா பந்தன்
* வரலட்சுமி நோன்பு
* வைகாசி விசாகம்
* வைகுண்ட ஏகாதசி
* பித்ரு பட்சம்
* திருவிளக்குப் பூசை
* காமன் பண்டிகை

 |
| 
* வலைவாசல்
* பகுப்பு

 |